29.6.2023
SL
Uradni list Evropske unije
L 165/109
Člen 2 Opredelitev pojmov V tej uredbi se uporabljajo naslednje opredelitve pojmov: (1)
„pošiljka“ pomeni količino blaga, zajetega z istim uradnim spričevalom, uradnim potrdilom ali katerim koli drugim dokumentom, ki se prevaža z istim prevoznim sredstvom in – v zvezi z maloprodajnim blagom –, ki je odprem­ ljeno s strani istega obrata s seznama v delih Združenega kraljestva razen Severne Irske in dostavljeno istemu obratu s seznama na Severnem Irskem, ter – v zvezi z rastlinami za saditev, vključno s semenskim krompirjem, ter stroji in vozili, uporabljenimi za kmetijske ali gozdarske namene –, ki so odpremljeni s strani poklicnih izvajalcev dejavnosti v delih Združenega kraljestva razen Severne Irske ter prejeti s strani poklicnega izvajalca dejavnosti na Severnem Irskem;
(2)
„maloprodajno blago“ pomeni naslednje blago, ki se dostavlja distribucijskim terminalom, vključno s terminali za distribucijo maloprodajnega blaga pri nadzorovani temperaturi, distribucijskim centrom supermarketov, velepro­ dajnim in prodajnim mestom, ali ki se dostavlja neposredno končnemu potrošniku, tudi s strani izvajalcev gostinske dejavnosti, v tovarniških menzah, s strani obratov javne prehrane v zavodih, restavracij in drugih podobnih izvajalcev gostinskih storitev in trgovin: (a) proizvodi živalskega ali rastlinskega izvora; (b) rastline, razen rastlin za saditev, kot so navedene v izvedbenem aktu, sprejetem v skladu s členom 72(1), členom 73 in členom 74(1) Uredbe (EU) 2016/2031; (c) sestavljeni proizvodi; (d) živila, razen tistih, navedenih v točkah (a), (b) in (c); (e) materiali, namenjeni za stik z živili; (f) hrana za hišne živali in pasje žvečilke, pripravljene za prodajo, ki spadajo na področje uporabe Uredbe (ES) št.
1069/2009;
(3)
„dajanje na trg“ pomeni, da ima izvajalec dejavnosti blago iz člena 1(1), točki (a) in (b), te uredbe, za prodajo, vključno s ponujanjem za prodajo ali vsemi drugimi oblikami prenosa, brezplačno ali proti plačilu, prodajo, distribucijo in druge oblike prenosov tega blaga;
(4)
„končni potrošnik“ pomeni zadnjega uporabnika maloprodajnega blaga, ki tega blaga ne bo uporabljal za kakršno koli poslovno dejavnost;
(5)
„maloprodajno blago iz preostalega sveta“ pomeni maloprodajno blago, sestavljeno iz blaga s poreklom iz tretjih držav razen Združenega kraljestva in uvoženo v dele Združenega kraljestva razen Severne Irske;
(6)
„proizvodi živalskega izvora“ pomenimaloprodajno blago, namenjeno za prehrano ljudi, ki ga sestavljajo: (a) živila živalskega izvora, vključno z medom in krvjo; (b) žive školjke, živi iglokožci, živi plaščarji in živi morski polži, namenjeni za prehrano ljudi; (c) druge živali, namenjene za pripravo z namenom, da se dobavijo žive končnemu potrošniku;
(7)
„proizvodi rastlinskega izvora“ pomeni maloprodajno blago, namenjeno za prehrano ljudi, sestavljeno iz rastlin in proizvodov iz njih, vključno s predelanim materialom;